Hans Christian Gulløv
Hans Christian Gulløv, f. 1946, antropolog og arkæolog. Han fungerede som forskningsprofessor ved Nationalmuseet i perioden 2001-09 på afdelingen for Grønlandsforskning (kaldet SILA). Var i en årrække redaktør for Meddelelser om Grønland. Gulløv fik sin doktorgrad, dr.phil., efter udgivelsen af sin disputats i 1997. Hans Christian Gulløv har været meget aktiv til at få publiceret som forsker, og særligt hans viden om Thulekulturen er uovertruffen. I sit forskervirke har Gulløv lagt stor vægt på at holde sig en holistisk metode for øje, og hans måde at kombinere arkæologien med søster-disciplinerne historie og etnografi er derfor også forfinet til perfektion. 
I 2005 blev Hans Christian Gulløv ridder af Dannebrog. I 2012 modtog han Kulturministeriets prestigefyldte Julius Bomholt-pris sammen med Kristine Raahauge og Einar Lund Jensen for deres fælles projekt Kap Farvel – historie og kultur ved landets ende.